**Un Întuneric fără Cer**

*Misionara*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

încă te mai zăream vietate

pulsândă în cele trei dimensiuni

-un întuneric fără cer-

fără de lacrimi îți rezemai coatele

înțepenite în penele de foc și

răsăreai de după adăpostul unor gânduri

-deșartă revelație- a pădurilor cu arbori

de argint cu umbrele lipite în amurg

rana ți se-nchidea cu pleoapa îngroșată

doar urma unor îngroșate semne

îți mai scria pe față

fâșii dintr-o poveste sticloasă neumană

zambeai de fapt era o datorie

dăltuită într-un bloc de piatră o datorie a

unui bărbat încă frumos închis în turnul gothic

fără de ani fără de patrie străbuni

sau rădăcini fibroase și vei găsi mereu

speranțe sobre în tomberoanele murdare

îneacate de adevăruri mult umflate

dospite-n palmele de vânt

luminile se năruiau

bucată cu bucată

culegeam din pom

florile/răni cristalizate

ridicându-ți visele

din ploaia de cenușă mai

poți avea încredere

deplină-n mine dar nu

și în umbra mea alunecoasă